Diari Oficial de la Generalitat Valenciana


Sumari del DOGV 7045, del 13-06-2013 (2013/5830)

Notificació de la sentència dictada en el juí verbal número 199/2012.
---------------------------------------------------------------------

### Dades del document

Número de DOGV
:   7045

Data del DOGV
:   13-06-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/5830


Organisme emissor
:   Jutjat de Primera Instància i Instrucció Número 4 de Llíria

Tipus de document
:   Edicte

Notificació de la sentència dictada en el juí verbal número 199/2012. [2013/5830]  
Juí verbal 199/2012  
En este procediment verbal, seguit a instàncies de Bankia, SA, contra David Gimeno González, s'ha dictat la sentència que, literalment, diu així:  
«Jutjat de Primera Instància i Instrucció i de Violència sobre la Dona número 4 de Llíria  
Assumpte civil: juí verbal 199/2012.  
Demandant: Bankia, SA.  
Procurador: José Antonio Navas González.  
Demandat: David Gimeno González.  
Sentència 76/2013.  
Magistrada jutgessa que la dicta: Sandra Gil Vicente.   
Lloc: Llíria (València).  
Data: 9 de maig de 2013.  
Antecedents de fet  
Primer. Este procediment es va incoar en virtut de demanda presentada, que per repartiment va correspondre a este Jutjat.  
Segon. El dia [...] es va dictar interlocutòria per la qual es va admetre la demanda i es va assenyalar data per a la celebració de la vista.  
Tercer. Celebrada la vista, a la qual no va comparéixer la part demandada, a pesar d'estar correctament citada, i practicada tota la prova que va ser admesa, van quedar les actuacions vistes per a sentència.  
Fonaments de dret  
Primer. La part actora exercix una acció de reclamació d'una quantitat en virtut de la qual interessa que es condemne la demandada a abonar la quantitat de 5.568,69 euros, més els interessos moratoris pactats i les costes del procediment. Fonamenta la dita reclamació l'entitat bancària en l'existència d'un contracte de préstec subscrit entre esta i el demandat David Gimeno González, pel qual es compromet este a tornar la quantitat prestada en 72 pagaments mensuals. Havent-se incomplit pel prestatari el pagament de les dites quotes, l'entitat bancària va procedir a la resolució unilateral del contracte i a reclamar les quantitats pendents de devolució.  
La part demandada no va procedir a contestar formalment la demanda ja que al no comparéixer a l'acte del juí va ser declarada en situació de rebel·lia processal.  
Segon. De la prova documental que es troba en les actuacions s'acredita l'existència del mencionat contracte de finançament, així com l'impagament d'alguna de les seues quotes.  
Tercer. En el mateix contracte les parts estipulen la possibilitat de rescindir el contracte per la financera en el cas que la prestatària deixara de complir la seua obligació de pagament de les quotes convingudes.  
L'article 311 del Codi de Comerç establix:  
«Es reputarà mercantil el préstec concorrent alguna de les circumstàncies següents:  
1. Si algun dels contractants fóra comerciant.  
2. Si les coses prestades es destinaren a actes de comerç».  
L'article 312 del mateix text legal conté les obligacions del prestatari quan disposa: «Consistint el préstec en diners, pagarà el deutor tornant una quantitat igual a la rebuda, d'acord amb el valor legal que tinguera la moneda al temps de la devolució, excepte si s'haguera pactat l'espècie de moneda en què havia de fer-se el pagament, i en este cas l'alteració que haguera experimentat el seu valor serà en dany del prestador».  
Havent-se provat en el present cas l'existència del contracte i l'impagament per part del prestatari, sorgix per a este l'obligació de tornar allò que s'ha entregat, havent d'estimar-se en conseqüència la demanda presentada.  
Quart. En relació als interessos de l'article 316 del Codi de Comerç establix:  
«Els deutors que demoren el pagament dels seus deutes després de vençut, des de l'endemà del venciment, deuran l'interés pactat per a este cas i a falta d'això el legal».  
En el present supòsit es pacta un interés de demora del 6% sobre l'interés legal dels diners. Tenint en compte que les distintes juntes de jutges estan establint entre el 2,5 fins a 4 vegades l'interés legal dels diners per a parlar d'interés abusiu, estime que en el present cas no podem parlar del mateix, raó per la qual ha d'incloure's en la condemna el pagament dels interessos moratoris pactats.  
Quint. Havent-se estimat íntegrament la demanda interposada, i no concorrent en este cas dubtes de fet o de dret, és procedent imposar les costes a la part demandada, de conformitat amb el que disposa l'article 394.1 de la Llei d'Enjudiciament Civil.  
Atés el que s'ha exposat,  
Dispose  
Estime íntegrament la demanda interposada per Bankia, SA, i condemne David Gimeno González a pagar la quantitat de 5.568,69 euros, més els interessos moratoris pactats a comptar des del 2 de febrer de 2012, i les costes del present procediment.  
Mode d'impugnació: mitjançant recurs d'apel·lació que s'interposarà per mitjà d'un escrit que cal presentar en este Jutjat en el termini de 20 dies, des de l'endemà de la notificació de la resolució, d'acord amb el que establix l'article 458 de la Llei d'Enjudiciament Civil, d'acord amb la relació establida per la Llei 37/2011, de 10 d'octubre.  
Informació sobre el depòsit per a recórrer.   
De conformitat amb la disposició addicional 15a. de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució es constituirà un dipòsit de 50 euros que se li tornarà només en el cas que el recurs siga estimat. El depòsit s'ha de constituir ingressant la quantitat esmentada en el banc Banesto, en el compte corresponent a este expedient (JJJJ 8474 JJ EEEE AA) indicant en el camp «Concepte» el codi «02 civil apel·lació» i la data de la resolució recorreguda amb el format dd/mm/aaaa. En el cas de realitzar l'ingrés per mitjà de transferència bancària, després de completar el codi de compte corrent (CCC, 20 dígits), s'ha d'indicar en el camp «Concepte» el número de compte, el codi i la data en la forma exposada en el paràgraf anterior.  
En cap cas s'admetrà una consignació per import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent. Estan exceptuats de l'obligació de constituir el depòsit els qui tinguen reconegut el dret a litigar gratuïtament, el ministeri fiscal, l'Estat, les comunitats autònomes, les entitats locals i els organismes autònoms dependents de les anteriors.  
Així ho acorda i firma la jutgessa. En done fe.  
Publicació. La sentència anterior va ser donada, llegida i publicada per Sandra Gil Vicente, magistrada jutgessa que la va dictar, mentre celebrava audiència pública el mateix dia de la data, de la qual cosa jo, la secretària judicial, en done fe.  
Llíria, 9 de maig de 2013.»  
I atés que el demandat, David Gimeno González, es troba en parador desconegut, expedisc este edicte a fi que li valga de notificació de forma deguda.  
  
Llíria, 14 de maig de 2013.- La secretària judicial: Verónica Evangelio Morato.